ORIGINALNA NETFLIXOVA SERIJA
KRISTY I DJEČJA PARADA
Kažu da slon nikad ne zaboravlja.
Ne znam kako to znaju jer slonovi ne govore.
Tvoja se obitelj pak sjeća svega.
Mučnine u autu, nesretnih frizura,
onda kad si se pretvarao da si pas i ugrizao poštara.
Nosila si ovo u safari parku u Six Flagsu
kad se gibon popiškio na tebe kroz krov auta.
-Još se vidi mrlja. -Mama, zašto si to zadržala?
To nije bila svjesna odluka.
Nagomilaš stvari i vežeš se za njih.
-Sigurno želiš sve ovo podijeliti? -Naravno.
Više nam neće trebati pa ih trebamo dati potrebitima.
Nakon svega što je mama prošla ove godine, znala sam da joj je to teško reći.
Katkad se moraš riješiti starih stvari da napraviš mjesta za nove.
Novi Zeland!
Jeste li znali da ondje ima više ovaca nego ljudi?
-Svi to znaju. -Stvarno? Znaju li svi to?
-Da. -Dobro.
Jeste li znali i da postoje
minijaturne novozelandske ovce koje probijaju rupe u liticama
i koje su nadahnule J. R. R. Tolkiena da izmisli hobitske rupe?
Ne, niste to znali.
Znate zašto? Jer sam to izmislio. Nije istina.
I dalje mislim da bi to bilo kul mjesto za posjet, zar ne?
Otkako su mama i Watson odustali od još jedne bebe,
Watson govori o nekom velikom putovanju.
Mislim da samo želi odvratiti mamu od tuge, što sasvim podržavam.
Dobila sam vrlo zanimljivu e-poruku.
Mobiteli su dopušteni za stolom?
Bila sam u kuhinji dok sam uzimala mineralnu vodu
koju nitko drugi nije htio napuniti.
Kristy,
bit ćeš na dječjoj paradi.
Što je dječja parada?
Dječja parada Stoneybrooka.
Počela je tijekom Drugog svjetskog rata
kad su sve žene poludjele kod kuće.
Zato su počele odijevati bebe u smiješne kostime
i dijeliti nagrade najboljima.
To je bio godišnji događaj do prije desetak godina
kad su otišli u mirovinu, umrli ili tako nešto.
Ove je godine 80. obljetnica i grad ju je odlučio vratiti.
Žele da se svi preživjeli pobjednici okupe na posebnoj platformi,
a ti si jedna od njih, Kristy!
Tako je!
Čekaj, pobijedila sam na dječjoj paradi?
Suci su bili slijepi te godine?
Bila si preslatka. Imala si 18 mjeseci.
Odjenula sam te kao bebu baku Mraz.
S tim svojim rumenim obrazima izgledala si kao božićna čestitka iz 1940-ih.
Evo je.
Evo čega?
Gledate pobjedničku bebu 1973. godine.
-Nema šanse. -Tako je. Da.
Baka Brewer odjenula me kao bebu Nixona. Neironično.
Danas to ne bi prošlo, ali titula ostaje.
Zajedno smo u ovome, curo.
Ne, nismo.
-Jesmo. -Ovo je tako slatko.
Ne mogu to podnijeti! Moraš to učiniti.
-Reci da hoćeš. -Navijat ću za tebe.
Tjednima nisam vidjela mamu tako uzbuđenu.
Ali mislila sam samo na…
Hoće li moji prijatelji saznati?
Dječja parada u Stoneybrooku. Opet.
Napokon je došlo moje vrijeme.
Piše da moraš imati dvije ili manje godina.
Prije 12 g. Mimi i Alma prijavile su Mary Anne i mene na natjecanje kostima.
Jesu li?
Mama ti je već bila bolesna. Učinili su to da joj odvrate misli.
Tjednima su šivale i dizajnirali naše kostime.
Prvo smo trebale biti krpene lutke,
ali onda je Mimi rekla: „Što je slađe od krpenih lutki?“
Bebe odjevene kao konji.
Blizu.
Bebe kao bebe životinja odjevene kao krpene lutke.
Nisam znala za ovo.
Bile smo tako kawaii da smo redefinirale tu riječ.
Što se zatim dogodilo?
Pobijedile smo, a tata je to spremio u kutiju potisnutih sjećanja?
Liz Thomas u zadnji tren dolazi s Kristy
u rabljenoj božićnoj haljini i pobijedi zbog…
Pobjede bijele osrednjosti nad izvrsnosti druge rase?
Da, i zato što je Kristyna pratetka Judy
bila sutkinja i trebala se podvući.
Povući se.
Ukrali su nam pobjedu.
Kao prvo, nisam imala pojma.
O svojoj pratetki koja se zove Trudy.
Kao drugo, bio je to kostim bake Mraz.
Kao treće, voljela bih da ste pobijedile pa da vas dvije budete na glupoj platformi
s Watsonom i duhovima prošlih beba.
-Bit ćeš na platformi? -Da.
Ja, Watson i još neke stare bebe.
Pa, Klub dadilja bit će na svojoj platformi.
Hoćemo li?
Možemo je izraditi, dizajnirati i na nju staviti bebe koje čuvamo.
Sigurno, naravno.
-Ovo je sjajna ideja. -Da!
To je bila sjajna ideja,
ali uvijek imam problem kad sjajne ideje nisu moje.
Neće li biti preskupo?
Prijava je samo 15 dolara,
a u blagajni imamo dovoljno novca za pribor.
I bit će to sjajna reklama.
Ondje će biti hrpa obitelji.
-Možemo steći mnogo klijenata. -Da.
Učinimo to.
Što će biti tema? Možemo odjenuti bebe kao životinje i napraviti zoološki vrt.
-Ili cirkus. -Ili arka. Noina arka.
Ne želim prve ideje. Uzmite si vremena.
Upamtite, ovdje se radi o časti. Miminoj časti.
-I maminoj. -Iskreno, i o časti Kristyne mame.
Jer ovako Kristy napokon i zasluženo može nositi svoju krunu.
Mislim da nema krune.
O, itekako je ima.
-Što god. Obitelj smo. -Daj malo brownieja.
Ne, nemoj me hraniti!
Fuj, tvoji prsti!
-Ljudi? -Po žlici!
-Hej. -Što?
-Odvratno! I iskreno, nepotrebno. -Ljudi.
Vaš mi je otac poslao e-poruku.
Čini se da on i njegova djevojka prolaze kroz Stoneybrook
na putu do njezinih roditelja u Maineu
sa svojom novom bebom.
Nisam znao da tata ima bebu.
Ni ja.
Ali ima.
On i Jocelyn, ako se ne varam, mislili su da bi moglo biti zabavno
doći na dječju paradu da ga upoznate.
Dječak je?
Želiš li da ga vidimo?
Na vama je da odlučite.
Pojedinačno ili kolektivno. Što god želite.
Boli me glava pa idem leći.
Ako nas želi vidjeti, onda trebamo.
Daj, čovječe. Samo želi novac.
-Same. -Što?
Nismo ga vidjeli dvije ili tri godine.
Mama se udala za bogataša i odjednom su on i neka djevojka na putu ovamo.
Radite što god želite. Dosta mi je ovoga.
-Razgovarat ću s njim. -Hvala.
Što ti želiš?
Želiš li ga vidjeti?
Istina je da nisam imala pojma,
ali znala sam da neću moći razmišljati ni o čemu
dok ne saznam želim li.
Krugovi u žitu vidljivi samo s neba.
Izvanzemaljci, posjetitelji iz budućnosti
ili ostaci misteriozne prošlosti?
Splav će biti nadahnuta kiparom Richardom Serrom.
Valoviti oblici, zemljani tonovi i bebe će se…
Trebaju li biti kao izvanzemaljci?
Ili bića u ranoj fazi evolucije.
Skulptura je poput svemirskog broda! Ili nešto iskonsko kao Stonehenge.
Mislim da je Stonehenge iz neolitika.
Što? Bilo je u epizodi Dr. Whoa.
Sve je jako kul, Claudia,
ali možda je previše ambiciozno za dječju paradu u Stoneybrooku.
Dala sam vam opciju. Podij je vaš.
Dobro, mislim da bi bilo kul učiniti nešto zabavno i za bebe.
Recimo, glazbeni festival.
Bebe u cvjetnim krunama, zvučnici,
platforma bi bila blatna jama.
-Blatna jama? -Djeca se vole igrati u blatu.
Ako nam je ovo reklama, ljudi neće biti oduševljeni bebama u blatu.
Dobro. Što ti imaš?
Orašara s bebama!
-Bebe pahuljice, šećerna vila. -Beba Klara!
-Ili Balanchineova Marie. -I pravi snijeg!
-Kako? -Snježni top.
Možeš ih nabaviti za novac.
Dobro, slušajte. Starica koja je živjela u cipeli.
Kao u priči,
platforma može biti cipela, a bebe djeca!
-Mislila sam da će biti nešto osobnije. -To i jest osobnije.
To je moj život.
Moja mama ima toliko djece da ne zna što će.
Kristy ima veliku obitelj. Zna o čemu govorim.
Iskreno, nisam znala o čemu itko ovdje govori.
Mislila sam samo na tatu.
Vidjeti bebe odjevene u ljude od blata, ili kavu, ili što već…
Zvuči sjajno.
Ti nemaš ideju?
Ovo je prvi put da nemam.
Malloryna je bolja.
Stvarno? Stace?
Moja je glupa. Bebe na Broadwayu.
-Bože, kako se toga nisam sjetila? -Ne, ne u mjuziklu.
Baš kao na Manhattanu, a bebe mogu nositi odijela.
Glupo je.
A tvoj tata?
Radi u marketingu, zar ne?
-Možda bi mogao pomoći s idejama. -Da, možda.
Ali ne bih računala na to.
Ne bih računala na njega za mnogo toga.
Što se događa?
Moj je tata u gradu.
Imaš sreće.
Ne, stalno. Praktički živi ondje.
Ne s mamom i s nama.
Jesu li ti što rekli?
Stalno govore da je to zbog posla, ali često se svađaju.
Ne znam.
Ne znaš jer oni ne znaju.
I to je u redu.
-Što ako se… -Možda hoće.
Ali možda i neće.
Na tebi je sad samo da im vjeruješ.
Roditelji uvijek nekako ispune naša očekivanja.
Što god da se dogodi
bit će ispravno jer mora biti.
-Dawn, trebala bi biti terapeutkinja. -Znam.
Hvala.
Da sam im htjela reći za tatu, ovo bi bio taj trenutak,
ali…
-Volim vas. -Volim te!
To su dva glasa za Staricu koja je živjela u cipeli.
Baš sad, Mallory?
David Michael…
Tu sam večer razmišljala samo o tome što je Dawn rekla,
o vjerovanju ljudima i očekivanju najboljeg ishoda.
To nikad nije bio moj stil,
ali stilovi se mijenjaju. Tako bar kažu.
Želim vidjeti tatu.
Ako je to u redu.
Naravno da je u redu, dušo. Javit ću mu.
-I ja ga želim vidjeti. -I ja.
Hej, Same! Kompa!
Dušo, daj mu prostora.
Hej, Kristy.
Čuo sam da ovi s dječje parade
raspravljaju o nekim zabavnim kostimima za nas pobjednike.
Jesi li uzbuđena?
Ajme.
Sjetila sam se dječje parade koja stiže ovamo,
u moje veliko i povoljno smješteno dvorište.
Što je to?
Mreža za kokoši za izradu okvira cipele.
Preko toga kaširani papir i onda to na Charliejev auto.
-Je li Charlie pristao? -Razgovarali smo.
Janine mi je pomogla da smislim plan za autosjedalicu.
Jesu li to Ikeine upute?
Kakvi su to brojevi?
Sjajno, zar ne?
Da, ako voliš narančastu.
Pa da. Moderna je ove sezone.
Milenijalno ružičasta odlazi, Gen Z narančasta dolazi.
Kristy, pogledaj što imam.
Za što je to?
Kostim za bebe.
-Milenijalno ružičasta? -Ne.
-Ne slaže se s narančastom. -Možda da prebojiš cipelu?
Možda se narančasta i ružičasta baš budu slagale.
Poput psihodeličnih 60-ih.
To bi bilo kul.
Vidjet ćemo kad je obojimo.
Dobro.
Trebamo odlučiti tko će biti s bebama.
-Ja sam na platformi sa starim bebama! -Da.
Zapravo, to je samo veliki auto.
Poslije ću biti s tatom.
Pa da! Zaboravila sam na Watsona.
-Tako je smiješno da vi… -Ne.
Moj pravi tata.
Ovdje je?
Dolazi s novom djevojkom.
Valjda imaju bebu.
Je li tvoja mama dobro?
A ti?
Javio se pa mu je to sigurno važno.
Zašto mu ne bih vjerovala, zar ne?
Koliko imamo boje?
O, ne.
Sabotaža!
-Šalim se, ali… Isuse. -Trebali bismo sve maknuti.
Sigurno nemaš ništa protiv?
Za to s tatom.
Ne mogu se stalno žaliti što ga ne viđam,
a onda ga ne vidjeti kad me želi vidjeti, zar ne?
Valjda.
Ali ti si važna, Kristy.
Važno je što ti želiš, a ne on.
Možda je Mary Anne imala pravo,
ali postojao je netko drugi tko mi puno znači,
a on je htio
da mu pomognem napraviti fotoalbum kao dar za tatu
da vidi sve što je propustio.
Pogledaj ovu.
Odakle je ovo?
To ti je prvi dan male škole.
Toliko si plakao da nisi htio držati taj znak.
A da nađemo neku gdje ne plačem?
To bi moglo biti teško. Mnogo si plakao.
Ta je dobra!
Volio si korijenje stabla u našoj staroj ulici.
Napunilo bi se vodom pa bi rekao: „Vidi, bazen za miševe!“
Misliš li da ih je tata već vidio? Je li mu ih mama poslala?
Ne znam, kompa.
Kristy, mislim da si ovo ti kad si pobijedila na paradi.
Mislim da imaš pravo.
Drži li te tata?
Sigurno.
Ne sjećam se, ali sjećam se te košulje.
Stalno ju je nosio.
Trebali bismo staviti i ovu. Lijepa uspomena, čak i ako se ne sjećaš.
Odjednom sam shvatila zašto se moj tata pojavio iz vedra neba.
Sigurno je dobio istu e-poruku kao i moja mama.
Sjetio se dječje parade.
Nešto mu je značila.
Sad sam mu imala priliku pokazati tko sam postala.
Prvi put otkad je sve ovo počelo,
bila sam sretna što se vratila dječja parada
jer je vratila i mog tatu.
Je li to haljina ili jastučnica?
Istraživala sam o djeci u prošlosti.
Dječaci su nosili haljine do pete godine.
To je povijesno točno.
Moj je brat neće nositi.
Zašto? Jer je ružičasta?
Pisalo je i da je ružičasta bila boja za dječake do 1940-ih.
Nije me briga što je ružičasta! Nedostaje rupa za jednu ruku!
Napravit ću još jednu.
Do sutra?
A i boja nije trebala biti tako tamna.
Jedva ćete primijetiti bebe u toj boji.
-Kao kamuflaža. -U redu je.
Bez brige, začas ćeš opet izgledati normalno.
-Bože, trgaš je! -Ili samo izrađuje još jednu rupu.
Moram izvući brata iz ovoga.
To je povijesno točna haljina!
Možda naša platforma neće zadiviti moga tatu,
ali imamo vremena do sutra ujutro.
Ionako ne dolazi vidjeti platformu.
Dolazi vidjeti nas.
Mene.
Imam iznenađenje za tebe.
Jesi li dobro, dušo?
Je li to moja maskara?
Da, posudila sam je.
Želiš li pomoć?
Ne. Bila je to glupa ideja. Kakvo iznenađenje?
Organizacijski odbor poslao je ovo da nosiš na paradi.
Ne.
Bit će slatko, Kristy! Hajde.
Izgledat će apsurdno.
-Znaš li plan za danas? -Znam.
Doći će po Watsona i mene i vozit ćemo se u paradi
pa se sastajem s dečkima na bejzbolskom igralištu
i onda će nas Charlie odvesti u grad na ručak.
S tatom.
I Jocelyn i bebom.
Želite li da vam rezerviram stol?
Možda u Stoneybrook Innu ili…
Ne. Vjerojatno idemo na pizzu. Što god je najlakše.
Kako se osjećaš?
Uzbuđeno!
Dobro.
I nervozno. Ne znam. Kako se ti osjećaš?
Moji osjećaji prema tvom ocu
drukčiji su od tvojih.
Što god vas usrećuje, usrećuje i mene.
Žao mi je zbog nove bebe.
Da, to je isprva bilo teško čuti,
ali razmislila sam
i to nema veze sa mnom.
Ti i tvoja braća imat ćete novu malu osobu koju ćete voljeti,
a više ljubavi uvijek je i više sreće.
Dušo.
Dobro. Nema na čemu, Stoneybrook.
O, da.
-Da! -Hajde, Kristy.
Nemoj me ostaviti na cjedilu.
-Stavi svoju. -Ne!
Čekam do posljednjeg trenutka.
Kako god želiš.
Više dude za mene.
Dušo…
Ne suši se.
Ovo je još mokro. Bolje vam je da mi ne zaprlja auto.
Iskreno, više me zabrinjavaju kostimi.
Je li gotovo?
Kakva lijepa bundeva!
Trebala bi biti cipela.
Sjajno. Cijela je četvrt ovdje.
Kao što rekoh, lijepa cipela.
Da vidi Watsona s kapom.
-Je li to kaširani papir? -Provjeri imamo li ventilatore.
-Da se brže osuši. -Da. Izgleda vlažno.
-Da. -Već smo to pokušali!
Što je to?
Žao mi je, ali šav je pukao do kraja kad sam je pokušala navući.
I meni. Recimo.
Mislila sam da će Lucy biti ugodnije u nečemu malo uglađenijem.
Ovo je ono što je Mimi napravila.
Još izgleda potpuno novo.
Da, znam, i preslatko je,
ali jako sam se potrudila oko kostima.
Znamo da jesi i zaista to cijenimo.
Samo mislimo da ovo izgleda malo bolje.
-Ni ne slažu se! -Ne.
Ali bar imaju rupe za ruke.
Mislim da će Squirt izgledati sjajno.
Evo.
Pokazat ću vam.
O, Bože!
To nije dobro.
Ne!
-Isuse. -Dobro.
-Ne! -Ne!
-Kaširani papir nije dovoljno jak! -Ne, nego postojanost strukture!
Da smo radili krugove u žitu, sjedalica bi bila na ravnom!
Cipela jednostavno nije dobro izvedena!
Kako sam je trebala izvesti?
Ova je boja periva, zar ne?
Trebala bi biti. Bar mislim.
Ovo se pretvaralo u katastrofu.
Ne samo za klub, nego i za čovječanstvo.
-Ne mogu vjerovati da će tata ovo vidjeti. -Bez brige. Neće.
Što?
Upravo mi je poslao e-poruku. Ne dolaze.
Zašto?
Rekao je da žure do njezinih roditelja
i da će doći sljedeći put. Možda na povratku.
Čini se malo ishitreno.
Karen!
Ali jest!
Pa, u kontaktu ste.
To je dobro, zar ne? I bit će sljedećeg puta.
Možda mu mogu poslati album s fotografijama.
Naravno, dušo. Naravno.
Žao mi je.
Šališ se s tim tipom?
-Tata, ne uzrujavaj se. -Već sam uzrujan.
Toliko da je dobro što se nije pojavio jer bi mi bilo teško ne slomiti mu vrat.
Nemoj pred djecom.
Što? Misliš da ne znaju koliko je sebičan?
Misliš da ih štitiš time što to ne spominješ?
Iskreno, što možeš reći o tipu koji je napustio obitelj?
Koji nestane na nekoliko godina, a onda odjednom…
„Moj Bože, dolazi u posjet. To!“
Kao da se ništa nije dogodilo, a onda zafrkne vlastitu djecu?
Ima pravo.
Cijeli smo život najbolje prijateljice.
Već sam ovo vidjela.
Rođendani, nastupi…
Ono kad si u drugom razredu
preskočila trening da bi mogla provesti vrijeme s njim,
a on je otkazao.
Svaki put želimo da bude drukčije!
Mama mi je umrla kad sam imala 18 mjeseci.
Bila sam dobi kao i većina ovih beba.
Sigurna sam da bi učinila sve što može
da ima bar još pet minuta sa mnom.
Vidjeti tvog oca kako odbacuje
svoju šansu da bude u vašim životima uvijek i iznova…
Ne viđam tatu koliko želim,
ali on nikad ne bi propustio priliku da me vidi ili bude sa mnom.
Ne zato što je poput sveca, nego zato što je roditelj.
Takvi trebaju biti.
Dušo…
Prošli smo mnogo proteklih mjeseci
da bi se naša obitelj osjećala potpunom,
ali možda je ono što smo trebali cijelo vrijeme ovdje.
Kako to misliš?
Djeca.
Želim da tvoja djeca budu i moja djeca.
Posvajanjem?
-Stvarno je komplicirano. -Možemo to poslije riješiti.
Želim da ova obitelj
bude jedna obitelj, naša obitelj.
Želim da budemo
mi.
Što misliš?
Mislim da ne trebaš pitati mene.
Watson Brewer. Otkad nam je ušao u život sa svojim valjušcima
i svojim ludim entuzijazmom, prenapadan je.
Previše se trudi, sve okreće naglavačke.
Što mislim?
Volim te.
I ja tebe.
Poslijepodne sam ipak provela s tatom.
Sa svojim pravim tatom,
iako će to postati tek nakon puno papirologije.
Ali nema veze.
Toga su dana svi dobili što su trebali.
Mallory je imala sjajnu ideju.
STARICA KOJA JE ŽIVJELA U CIPELI IMALA JE PREVIŠE DJECE
Dobro, to ću voziti do parade.
Claudia je nominirana za najbolji pojedinačni kostim.
Mimin nevjerojatan kostim napokon je osvojio prvo mjesto.
Idemo.
Pogledaj ovo!
NAŠE BEBE IZ STONEYBROOKA
Obitelj se sjeća tvoje prošlosti,
ali i ide s tobom u budućnost.
Izgledate sjajno.
Volim vas! Vidimo se na paradi!
Kamo god išli, onamo ćemo stići jedino ako idemo naprijed.
PREMA SERIJALU ROMANA ANNE M. MARTIN
Prijevod titlova: Tina Vlakančić